
Ajuntament de L'Olleria
[bookmark: _Hlk43451364]Expedient: 3048421T
Procediment: XVIII Campanya Compra a Casa 2026-2027
RESOLUCIÓ D’ALCALDIA
ANTECEDENTS
PRIMER.- El 2 d’octubre de 2026 el Regidor de Promoció Econòmica  va dictar providència en la qual va manifestar que s’instruirà expedient tendent a la materialització de posar en marxa la XVIII CAMPANYA COMPRA A CASA 2026-2027, amb els requisits que s’establiran.
SEGON.- A la mateixa providència es va manifestar que l'objectiu es materialitzaria a través dels següents instruments:

· Unes bases reguladores per la posada en marxa la XVIII CAMPANYA COMPRA A CASA 2026-2027, amb els requisits que s’establiran.

TERCER.- Vista la existència de consignació pressupostaria prèvia per a l'atorgament de la corresponent subvenció, amb número de retenció de crèdit RC 20260009238.
QUART.- Vistes les bases reguladores per la posada en marxa de la XVIII Campanya Compra a Casa 2026-2027, signades pel responsable del Departament de Promoció Econòmica.
LEGISLACIÓ APLICABLE
1.- Llei 38/2003, de 17 de novembre, General de subvencions i el seu Reglament de desenvolupament, aprovat per Reial decret 887/2006, de 21 de juliol.
2.- Bases d’Execució del Pressupost General Municipal de l’Ajuntament de L’Olleria.
3.- Supletòriament Llei 39/2015, d'1 d'octubre, del Procediment Administratiu Comú de les Administracions Públiques.
4.- Reglament (UE) 1407/2013, de 18 de desembre, de la Comissió.
5.- Llei 3/2011, de 23 de març, de comerç de la Comunitat Valenciana.
6.- La concessió de subvencions  per import de menys de 6.000,00 € correspon a l’alcaldia. D'acord amb el que estableix l'apartat cinquè de la Resolució d'Alcaldia número 944/2019, sobre delegació de competències de l'Alcaldia en la Junta de Govern Local, 
Prenent en consideració els antecedents exposats i fent ús de les atribucions que em confereix l’article 21.1.s) de la Llei 7/1985, de 2 d'abril, Reguladora de les Bases del Règim Local,
RESOLC:
PRIMER.- Aprovar les bases reguladores per la posada en marxa de la XVIII Campanya Compra a Casa 2026-2027, signades pel responsable del Departament de Promoció Econòmica.
SEGON.- Aprovar la despesa per import de 1.600,00 € (euros), amb càrrec a l’aplicació pressupostaria 0212.4312.2269902 anomenada COMPRA A CASA 2021-2022 del pressupost vigent de 2026, amb número de retenció de crèdit 220260009238.
TERCER.- Compromís de dotar en 8.200,00 € per al pressupost 2027, amb l’objectiu de finalitzar l’objecte d’aquesta campanya.
QUART.- Ordenar la publicació de les bases reguladores per la posada en marxa de la XVIII Campanya Compra a Casa 2026-2027, en la BDNS (Base de Dades Nacional de Subvencions),  en el B.O.P. (Butlletí Oficial de Província de Valencia) i en la seu electrònica de l’Ajuntament de L’Olleria a efectes de generar coneixement.
                      
Ho mana i signa el Sr. Alcalde, amb la signatura de la Secretaria únicament als efectes de fer constar que la present resolució s'incorpora al Llibre de Resolucions.

